-
ນັບແຕ່ປະເທດຊາດໄດ້ຮັບການປົດປ່ອຍ ແລະ ສະຖາປະນາເປັນ ປະເທດສາທາລະນະລັດ ປະຊາທິປະໄຕ ປະຊາຊົນລາວ ໃນວັນທີ 2 ທັນວາ 1975 ເປັນຕົ້ນມາ, ພາຍໃຕ້ການນຳພາ ອັນສະຫຼາດສ່ອງໃສ ຂອງພັກປະຊາຊົນ ປະຕິວັດລາວ ປະຊາຊົນລາວບັນດາເຜົ່າ ໄດ້ອອກເຫື່ອເທແຮງ ພ້ອມພຽງກັນສຸມໃສ່ປະຕິບັດ 2 ໜ້າທີ່ຍຸດທະສາດຄື: ປົກປັກຮັກສາ ແລະ ສ້າງສາປະເທດຊາດອັນແສນຮັກຂອງຕົນ ຢ່າງມີຜົນສຳເລັດ ໃນຫຼາຍດ້ານ ອັນໄດ້ເຮັດໃຫ້ລະດັບຊີວິດການເປັນຢູ່ ຂອງປະຊາຊົນ ໄດ້ຮັບການປັບປຸງດີຂຶ້ນ ເປັນກ້າວໆ.
-
ວ.ກ.ອອນໄລ - ໃນກອບການຢ້ຽມຢາມແລະເຮັດວຽກຢູ່ ສາທາລະນະລັດ ປະຊາທິປະໄຕ ປະຊາຊົນລາວ, ວັນທີ 14 ກັນຍາ 2015, ສະຫາຍຫງວຽນເຕິນຢຸງ ນາຍົກລັດຖະມົນຕີ ສສ ຫວຽດນາມ ໄດ້ເຂົ້າຢ້ຽມຄຳນັບສະຫາຍ ຈູມມາລີ ໄຊຍະສອນ ເລຂາທິການໃຫຍ່ ປະທານປະເທດ ແຫ່ງສປປ ລາວ ແລະ ສະຫາຍນາງ ປານີ ຢາທໍ່ຕູ້ ປະທານສະພາແຫ່ງຊາດລາວ, ພົບປະຫາລືກັບສະຫາຍ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ ລາວ.
-
ວ.ກ.ອອນໄລ - ໂດຍຕອບສະໜອງຕາມຄຳເຊີນຂອງສະຫາຍ ຈູມມາລີ ໄຊຍະສອນ ເລຂາທິການໃຫຍ່ ພັກປະຊາຊົນປະຕິວັດລາວ, ປະທານປະເທດສາທາລະນະລັດ ປະຊາທິປະໄຕ ປະຊາຊົນລາວ, ວັນທີ 30 ພຶດສະພາ 2015, ສະຫາຍເຈືອງເຕິນຊາງ ປະທານປະເທດສາທາລະນະລັດ ສັງຄົມນິຍົມຫວຽດນາມ ໄດ້ນຳພາຄະນະຜູ້ແທນຂັ້ນສູງຫວຽດນາມ ມາຮ່ວມພິທີເປີດນຳໃຊ້ ສະໜາມບິນສາກົນ ອັດຕະປື.
-
ວ.ກ.ອອນໄລ - ໂດຍຕອບສະໜອງຕາມຄຳເຊີນຂອງສະຫາຍ ຈູມມາລີ ໄຊຍະສອນ ເລຂາທິການໃຫຍ່ ປະທານປະເທດແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ພ້ອມດ້ວຍພັນລະຍາ, ສະຫາຍ ເຈືອງເຕິນຊາງ ກຳມະການກົມການເມືອງສູນກາງ ພັກກອມມູນິດຫວຽດນາມ ປະທານປະເທດແຫ່ງ ສາທາລະນະລັດ ສັງຄົມນິຍົມຫວຽດນາມ ພ້ອມດ້ວຍພັນລະຍາ ແລະ ຄະນະຜູ້ແທນຂັ້ນສູງ ໄດ້ເດີນທາງມາຢ້ຽມຢາມ ເຮັດວຽກ ທີ່ ສປປ ລາວ ແຕ່ວັນທີ 23-25 ມີນາ 2015. ນີ້ແມ່ນການຢ້ຽມຢາມ ສປປ ລາວ ຄັ້ງທີສາມ ຂອງສະຫາຍ ເຈືອງເຕິນຊາງ ໃນຖານະເປັນປະທານປະເທດແຫ່ງ ສສ ຫວຽດນາມ.
-
ວ.ກ.ອອນໄລ - ວັນທີ່ 25 ພະຈິກ 2014, ຢູ່ທີ່ນະຄອນຫຼວງວຽງຈັນ ແຫ່ງ ສປປ ລາວ, ກອງປະຊຸມສຸດຍອດເຂດສາມຫຼ່ຽມພັດທະນາ ກຳປູເຈຍ-ລາວ-ຫວຽດນາມ ຄັ້ງທີ 8 ໄດ້ດຳເນີນໄປຢ່າງເປັນທາງການ ແລະອັດລົງດ້ວຍຜົນສຳເລັດຢ່າງຈົບງາມ ຊຶ່ງມີການເຂົ້າຮ່ວມຂອງທ່ານ ຫງວຽນເຕິນຢຸງ ນາຍົກລັດຖະມົນຕີແຫ່ງ ສສ ຫວຽດນາມ, ທ່ານ ທອງສິງ ທຳມະວົງ ນາຍົກລັດຖະມົນຕີແຫ່ງ ສປປ ລາວ ແລະ ສົມເດັດ ຮຸນເຊັນ ນາຍົກລັດຖະມົນຕີແຫ່ງລາຊະອານາຈັກກຳປູເຈຍ.
-
ວ.ກ.ອອນໄລ - ປະຕິບັດແຜນການຮ່ວມມື ລະຫວ່າງວາລະສານກອມມູນິດຫວຽດນາມ ແລະ ຄະນະໂຄສະນາອົບຮົມສູນກາງ ພັກປະຊາຊົນ ປະຕິວັດລາວ, ແຕ່ວັນທີ 11 ຫາວັນທີ 18 ເດືອນສິງຫາ 2014, ຄະນະພະນັກງານວາລະສານກອມມູນິດ ໂດຍ ດຣ. ຟ້າມດິ່ງດ໋າງ ຮອງຫົວໜ້າບັນນາທິການໃຫຍ່ ນຳໜ້າໄດ້ໄປຢ້ຽມຢາມ ແລະ ແລກປ່ຽນທັກສະ ວິຊາການ ບົດຮຽນໃນວຽກງານສື່ສິ່ງພິມທິດສະດີ ກັບພະນັກງານ ຜູ້ບັນນາທິການ ຂອງຄະນະໂຄສະນາອົບຮົມສູນກາງ ພັກປະຊາຊົນ ປະຕິວັດລາວ.
-
ຕອນແລງວັນທີ 15 ພຶດສະພາ 2014, ຢູ່ທີ່ທຳນຽບລັດຖະບານແຫ່ງ ສ.ສ.ຫວຽດນາມ ທ່ານຮອງນາຍົກລັດຖະມົນຕີ ຫວູວັນນິງ ໄດ້ຕ້ອນຮັບ ທ່ານລຽນ ທິແກ້ວ ລັດຖະມົນຕີວ່າການກະຊວງການເງິນລາວ ທີ່ກຳລັງຢູ່ຢ້ຽມຢາມ ແລະ ເຮັດວຽກຢູ່ຫວຽດນາມ.
-
ວ.ກ.ອອນໄລ - ການພົວພັນຫວຽດນາມ - ລາວແມ່ນການພົວພັນພິເສດທີ່ສຸດ, ຍ້ອນຄວາມຜູກພັນສະໜິດແໜ້ນຕະຫຼອດປະຫວັດສາດ ແຫ່ງການພັດທະນາຂອງສອງປະເທດ. ເນື່ອງໃນໂອກາດປີສາມັກຄີມິດຕະພາບຫວຽດນາມ - ລາວ 2012, ພວກເຮົາພ້ອມກັນເບິ່ງຄືນ ຂະບວນວິວັດການຮ່ວມມືເສດຖະກິດ ຫວຽດນາມ - ລາວ ໃນຊຸມປີມໍ່ໆມານີ້. ບັນດາຕົວເລກສະຖິຕິຈະໃຫ້ຮູ້ເຖິງລະດັບ “ພິເສດ” ຂອງສາຍພົວພັນນີ້ ພ້ອມດ້ວຍການປະກອບສ່ວນທີ່ສຳຄັນຕ່າງໆ ໃຫ້ແກ່ການພັດທະນາເສດຖະກິດ ຂອງແຕ່ລະປະເທດ.
-
ຕອນເຊົ້າວັນທີ 9 ກັນຍາ 2013, ຢູ່ທີ່ນະຄອນຫຼວງວຽງຈັນແຫ່ງ ສປປ ລາວ, ຫ້ອງວ່າການລັດຖະບານລາວ ແລະ ຫ້ອງວ່າການລັດຖະບານຫວຽດນາມ ໄດ້ຈັດຕັ້ງກອງປະຊຸມສຳມະນາຄັ້ງທີສອງ ກ່ຽວກັບການຮ່ວມມືລະຫວ່າງສອງຫ້ອງວ່າການ.
-
ວ.ກ.ອອກນໄລ - ແຕ່ຕົ້ນທົດສະວັດທີ 9 ສະຕະວັດທີ XX, ຢູ່ອາເມລິກາລາຕີນ ໄດ້ປະກົດມີທ່າອຽງອຽງຊ້າຍ ແລະ ນັບມື້ນັບຂະຫຍາຍຕົວຢ່າງແຂງແຮງ. ຮອດຕົ້ນສະຕະວັດທີ XXI, ທ່າອຽງນີ້ໄດ້ກາຍເປັນຂະບວນການການເມືອງທີ່ແທ້ຈີງ ທີ່ມີສຽງດັງກ້ອງກັງວານຢູ່ໃນພາກພື້ນ ແລະ ໃນໂລກ. ດຽວນີ້, ຢູ່ອາເມລິກາລາຕີນມີ 4 ປະເທດໄດ້ເລືອກເອົາເສັ້ນທາງກໍ່ສ້າງ “ລັດທິສັງຄົມນິຍົມສະຕະວັດທີ XXI” ຄື ປະເທດເວເນຊູເອລາ, ໂບລີເວຍ, ເອກວາດໍ ແລະ ນີກາຣາກວາ.